130

Dr sci. Boris Krešić, docent

Pravni fakultet Univerziteta u Tuzli

**ODREĐIVANJE VISINE IZDRŽAVANJA U PRAKSI CENTRA ZA**

**SOCIJALNI RAD TUZLA**

U ovom radu analizirani su predmeti iz 2011. godine u kojima je Centar

za socijalni rad Tuzla, a nakon pokretanja postupka za razvod braka, imao

obavezu učestvovanja u postupku i dostavljanja mišljenja sudu o visini

doprinosa za izdržavanje djeteta. Od ukupno analizirana 73 predmeta, u njih 56

je u trenutku provođenja ovog istraživanja postignut sporazum roditelja o visini

doprinosa za izdržavanje djeteta, o kojem je Centar za socijalni rad dao

pozitivno mišljenje, odnosno utvrdio da je zaštićen najbolji interes djeteta. U

radu se krenulo od hipoteze da visina doprinosa za izdržavanje zavisi od starosti

djeteta, njegovih potreba i finansijskih mogućnosti dužnika izdržavanja, kao

zakonom određenih okolnosti koje utiču na visinu doprinosa za izdržavanje

djeteta.

**Ključne riječi:** visina doprinosa za izdržavanje, najbolji interes djeteta,

potrebe djeteta, mogućnosti davaoca izdržavanja.

**1. Uvod**

Pravo djeteta na izdržavanje, kao jedno od njegovih osnovnih prava,

zagarantovano je Konvencijom o pravima djeteta1 (u daljem tekstu: Konvencija)

i izvodi se iz njegovog prava na odgovarajući životni standard. Članom 27.

Konvencije o pravima djeteta normirano je da „države-potpisnice priznaju pravo

svakog djeteta na životni standard koji odgovara djetetovom fizičkom,

mentalnom, duhovnom, moralnom i društvenom razvoju“. Intencija autora

Konvencije je da države potpisnice obezbijede i poštuju pravo djeteta na životni

standard potreban za njegov razvoj. Kako bi država obezbijedila poštivanje ovog

prava u stavu 2. člana 27. normirano je „da roditelj(i) ili drugi odgovorni za

dijete imaju prvenstvenu odgovornost da obezbijede, u okviru svojih sposobnosti

i finansijskih mogućnosti, uslove života potrebne za djetetov razvoj“. Termin

„prvenstvena odgovornost“ jasno ukazuje da su, roditelj(i) djeteta ili druge osobe

odgovorne za dijete, dužne djetetu obezbijediti životni standard potreban za

njegov razvoj, a tek onda, ukoliko oni to nisu u mogućnosti, ova obaveza prelazi

na državu. Roditelj(i) ili druge osobe ovu obavezu izvršavaju u skladu sa svojim

1 Konvencija o pravima djeteta usvojena je na Generalnoj skupštini Ujedinjenih nacija, 20.

novembra 1989. godine.Aneksom I Ustava Bosne i Hercegovine navedeni su dodatni sporazumi o

ljudskim pravima koji se primjenjuju u Bosni i Hercegovini, među kojima je i Konvencija o

pravima djeteta. Ustavom Federacije Bosne i Hercegovine takođe su određeni instrumenti za

zaštitu ljudskih prava koji imaju snagu ustavnih odredaba, a među kojima je navedena Konvencija

o pravima djeteta.

131

sposobnostima i finansijskim mogućnostima. Odgovornost države je, pored

obezbjeđenja životnog standarda (kao sekundarne odgovornosti), da obezbijedi

pravne mehanizme kako bi se obaveza roditelja ili drugih osoba odgovornih za

dijete u potpunosti izvršila.

**2. Određivanje visine izdržavanja prema PZ FBiH**

Prilikom donošenja Porodičnog zakona Federacije Bosne i Hercegovine2

(u daljem tekstu: PZ FBiH) zakonodavac je prihvatio i implementirao rješenja

sadržana u Konvenciji. Porodičnim zakonom FBiH normirano je da su roditelji

dužni izdržavati maloljetno dijete i u izvršavanju ove obaveze moraju iskoristiti

sve svoje mogućnosti i sposobnosti.3 Primarna obaveza izdržavanja djeteta je,

kao i u Konvenciji, na roditeljima i to bez obzira na činjenicu da li oni žive

zajedno ili ne.

Prilikom određivanja visine izdržavanja sud primjenjuje odredbe koje

važe za sve oblike zakonskog izdržavanja, tj. koje se odnose i na

bračne/vanbračne partnere, srodnike i djecu nad kojom roditelji ostvaruju

roditeljsko staranje. Porodičnim zakonom je normirano da prilikom utvrđivanja

mogućnosti osobe koja je dužna davati izdržavanje, sud uzima u obzir sva njena

primanjai stvarne mogućnosti da stiče povećanu zaradu, kao i njene vlastite

potrebe i zakonske obaveze izdržavanja.4Ovim rješenjem išlo se u pravcu

eliminisanja postojeće prakse zaštite interesa roditelja, kao dužnika izdržavanja,

odnosno dosuđenja niskih iznosa izdržavanja u slučajevima kada mogućnosti

davaoca izdržavanja opravdavaju veći iznos.5

Uslovi života određeni za djetetov razvoj u PZ FBiH su određeni kao

potrebe osobe koja zahtijeva izdržavanje. Sud je dužan uzeti u obzir imovinsko

stanje, sposobnost za rad, mogućnost zaposlenja, zdravstveno stanje i druge

okolnosti od kojih zavisi ocjena potreba djeteta.6 Pored navedenih okolnosti,

prilikom određivanja visine izdržavanja za dijete, sud ima obavezu uzeti u obzir

i uzrast djeteta, kao i potrebe za njegovo školovanje.7

Interes djeteta dodatno je zaštićen i normiranjem obaveze Federalnog ministra

rada i socijalne politike da jednom godišnje objavi, najkasnije do 1. marta tekuće

godine, podatke o prosječnim potrebama osobe koja zahtijeva izdržavanje, s

obzirom na troškove života, koje će sud uzeti u obzir u postupku za izdržavanje.8

Prosječne potrebe osobe koja zahtijeva izdržavanje s obzirom na troškove života,

prema saopštenju iz 2006. godine, iznose 30% od prosječne plaće Federacije

2 Porodični zakon Federacije Bosne i Hercegovine (Službene novine FBiH, br. *35/05* i 41/05)

3 Član 215. PZ FBiH.

4 Član 235. st. 3. PZ FBiH.

5Bubić,S; Traljić, N,*Roditeljsko i starateljsko pravo*, Pravni fakultet Univerziteta u Sarajevu,

Sarajevo, 2007. str. 160.

6 Član 235. st.2 PZ FBiH. Potrebno je napomenuti da se u ovoj odredbi potrebe odnose na sva lica

koja imaju pravo zahtijevati izdržavanje a ne samo na djecu.

7 Član 236. st. 1. PZ FBiH.

8 Član 235. st. 4. PZFBiH.

132

Bosne i Hercegovine iz prethodne godine.9 Prosječna plaća u 2010. godini

iznosila je 804,37 BAM, pa je iznos za prosječne potrebe osobe koja zahtijeva

izdržavanje iznosio 241.311 BAM.10 Saopćenje Federalnog ministra rada i

socijalne politike treba da posluži kao orijentir o prosječnom društvenom

standardu i stvarnim potrebama osobe koja zahtijeva izdržavanje (u ovom

slučaju djeteta). Ovakvo tumačenje dao je i Kantonalni sud u Sarajevu, u presudi

br. 009-0-Gž-07-001002 od 14. oktobra 2009. godine, u kojoj je navedeno da

visina prosječnih potreba izdržavanih osoba s obzirom na troškove života

objavljena od strane federalnog ministra rada i socijalne politike „može biti

mjerilo troškova života, a ne generalno mjerilo visine doprinosa za izdržavanje“.

Ukoliko roditelji nisu u mogućnosti da podmire životne potrebe djeteta

Porodični zakon FBiH navodi i druge osobe obavezne na izdržavanje djeteta. Na

ovaj način zakonodavac je odredio značenje termina „ili druge osobe odgovorne

za dijete“ sadržanog u Konvenciji o pravima djeteta. Tako, prema Porodičnom

zakonu FBiH obavezu na izdržavanje djeteta, ukoliko roditelji to nisu u

mogućnosti, imaju: očuh ili maćeha11, djed i nena/baka i njegova/njena braća ili

sestre12. Ako sud utvrdi da ni roditelji, a ni druge osobe koje su obavezne davati

izdržavanje, nisu u mogućnosti podmirivati životne potrebe djeteta, obavijestit

će o tome organ starateljstva koji je dužan osigurati sredstva za izdržavanje

djeteta iz budžetskih sredstava Federacije.13Bitno je naglasiti da u Federaciji BiH

do današnjeg dana nije osnovan fond za privremeno izdržavanje djeteta.

U okviru zakonom utvrđenih nadležnosti centri za socijalni rad u Federaciji BiH

imaju veliku odgovornost i ovlaštenja da sami vode postupke i donose odluke,

kao i da u postupku pred sudom daju svoje mišljenje. Radi zaštite interesa

djeteta PZ FBiH normirano je da organ starateljstva, radi zaštite najboljeg

interesa djeteta, učestvuje u postupcima u kojima se odlučuje o izdržavanju

maloljetnog djeteta ili punoljetnog djeteta.14

Sud je po službenoj dužnosti obavezan odlučiti o izdržavanju

maloljetnog ili punoljetnog djeteta u postupcima u kojima se utvrđuje da brak ne

postoji, ili se poništava, ili razvodi, kao i u postupcima utvrđivanja materinstva

ili očinstva.15 Organ starateljstva je dužan na zahtjev suda pribaviti sve podatke

od značaja za donošenje odluke o izdržavanju.16 Osnovni cilj Organa

starateljstva, vodeći računa o dobrobiti djeteta, je da pored pitanja koja se

odnose na roditeljsko staranje, nastoji postići sporazum roditelja o visini

doprinosa za izdržavanje djeteta. Iako sud nije vezan mišljenjem Organa

starateljstva i postignutim sporazumom roditelja o visini doprinosa za

9 Saopćenje o prosječnim potrebama osobe koja zahtijeva izdržavanje s obzirom na troškove

života, broj: 05-02/8-323/06 od 21.04.2006. godine.

10 Statistički godišnjak/ljetopis Federacije Bosne i Hercegovine 2011, Sarajevo, 2011., str. 119.

11 Očuh ili maćeha imaju obavezu izdržavanja samo prema maloljetnim pastorcima. Član 220. st.

1. PZ FBiH.

12 Braća i sestre imaju obavezu izdržavanja samo prema maloljetnoj djeci. Član 222. st. 3. PZ

FBiH.

13 Član. 237. PZ FBiH.

14 Član 240. PZFBiH.

15 Član 308. PZFBiH.

16 Član 241. PZFBiH.

133

izdržavanje, ovo mišljenje bi trebalo olakšati sudu da ima bolji uvid u sve

okolnosti koje se tiču davaoca i primaoca izdržavanja. Potrebno je napomenuti

da se ovdje ne radi o postupcima u sporovima o izdržavanju, odnosno o

postupcima kada je zahtjev za izdržavanje pokrenut na zahtjev osobe kojoj je

priznato pravo na izdržavanje.

**3. Analiza istraživanja**

Analizom 73 predmetau kojima je Centar za socijalni rad Tuzla, a nakon

pokretanja postupka za razvod braka, imao obavezu učestvovanja u postupku i

dostavljanja mišljenja sudu o visini doprinosa za izdržavanje djetetautvrđeno je

da se visina doprinosa za izdržavanje kretala od 0 BAM pa sve do 2000 BAM,

pri čemu je prosječna visina doprinosa za izdržavanje iznosila 207.86 BAM. U

predmetu u kojem je visina doprinosa za izdržavanje iznosila 2000 BAM, radilo

se o poduzetniku, i u ovom slučaju je sklopljen sporazum o visini doprinosa za

izdržavanje pred notarom.17 Kako se radilo o pojedinačnom slučaju ovaj iznos u

daljnjoj analizi nije uzet u razmatranje. Tako je prosječna visina doprinosa za

izdržavanje djeteta, nakon isključenja iznosa od 2000 BAM, iznosila 175,27

BAM, odnosno 22% prosječne plaće u Federaciji BiH iz 2010. godine, što je za

8% manje u odnosu na procenat određen u saopštenju federalnog ministra rada i

socijalne politike. Predmeti u kojima je visina doprinosa za izdržavanje iznosila

0 BAM odnosili su se na slučajeve u kojima su bračni partneri imali dvoje djece,

tako da je u ovim predmetima prijedlog centra za socijalni rad, a u skladu sa

sporazumom roditelja, bio da roditeljsko staranje o jednom djetetu vrši jedan

roditelj a o drugom djetetu drugi roditelj. Sporazum da roditeljsko staranje vrši

jedan roditelj ne oslobađa obaveze drugog roditelja, koji vrši roditeljsko staranje

nad drugim djetetom, da doprinosi za izdržavanje.

U 73 analizirana predmeta bilo je 58% zaposlenih bračnih partnera, 38%

nezaposlenih, 3% su bili penzioneri, a 1% invalidi (grafikon 1.). Od ukupnog

broja analiziranih predmeta u njih 26 oba bračna partnera su bila zaposlena, u 16

predmeta su oba bračna partnera bila nezaposlena, dok je u 31 predmetu jedan

od bračnih partnera bio zaposlen a drugi bračni partner nezaposlen.

17Zakonodavac je ostavio mogućnost roditeljima da pred organom starateljstva ili notarom,

naravno ukoliko postoji saglasnost između njih, sačine sporazum o visini doprinosa za izdržavanje

djeteta koji ima snagu izvršne isprave.Član 238. PZFBiH.

134

Kao jedini i odlučujući kriterij prilikom postizanja sporazuma roditelja o

visini doprinosa za izdržavanje Centar za socijalni rad je uzimao visinu ličnog

dohotka. Od 73 analizirana predmeta, u njih 56 je postignut sporazum roditelja o

visini doprinosa za izdržavanje, dok u 17 predmeta ovaj sporazum nije postignut.

U svih 56 predmeta Centar za socijalni rad je naveo da je visina doprinosa za

izdržavanje u najboljem interesu djeteta. Odnos visine ličnog dohotka i visine

doprinosa za izdržavanje prikazan je u grafikonima 2 i 3.

Nezaposleni

38%

Penzioneri

3%

0

500

1000

1500

1 1 1 1 2 2 2 2 3 3 3 3 4 4 4 5 5

Visina doprinosa za izdržavanje

0

500

1000

1500

2000

9 10 11 11 11 12 12 13 13 13 14 14 14 14

Grafikon 2.

Grafikon 3.

Grafikon 1.

Zaposleni

58%

Invalidi

1%

5 5 5 5 5 6 6 6 6 6 6 6 7 7 8 8 8 8 8

Lični dohodak davaoca izdržavanja

14 14 15 15 16 16 16 17

visina doprinosa

za izdržavanje

135

Analizirajući predmete u kojima je Centar za socijalni rad dao svoje

mišljenje u pogledu visine doprinosa za izdržavanje, uzete su u obzir okolnosti

koje su se odnosile na visinu primanja davaoca izdržavanja, potrebe djeteta s

obzirom na njegovu starost i visina doprinosa za izdržavanje.

Analizom je utvrđeno da je prosječna visina doprinosa za izdržavanje za

66 BAM manja u odnosu na visinu izdržavanja određenu u saopćenju

Federalnog ministra za rad i socijalnu politiku. Tumačenjem odredbi PZ FBiH,

odnosno članova 235. i 236., može se zaključiti da iznos od 241 BAM treba

poslužiti kao mjerilo troškova života, a ne generalno mjerilo visine doprinosa za

izdržavanje. Kako se saopštenje federalnog ministra odnosi i na punoljetna i na

maloljetna lica pogrešno bi bilo shvaćanje da su potrebe punoljetne i maloljetne

osobe istovjetne. Tumačenjem člana 236. PZ FBiH proizlazi da pored okolnosti

utvrđenih u članu 235., kada se odlučuje o visini doprinosa za izdržavanje

djeteta, treba uzeti u obzir uzrast djeteta kao i potrebe za njegovo školovanje.

Visina doprinosa za izdržavanjene može biti istovjetna za mlađu i stariju djecu,

pošto su i njihove potrebe različite, pa shodno tome i iznos visine doprinosa za

izdržavanje bi kod mlađe djece trebao biti manji.

Dovodeći u vezu visinu primanja davaoca izdržavanja, visinu doprinosa

za izdržavanje djeteta i potrebe djeteta s obzirom na njegovu starost,iz grafikona

2. i 3. proizlazi da visina doprinosa izdržavanja nije uslovljena visinom ličnog

dohotka davaoca izdržavanja kao ni godinama starosti djeteta, odnosno

njegovim potrebama. Veći lični dohodak davaoca izdržavanja i starost djeteta

trebali bi uticati na visinu doprinosa za izdržavanje i *vice versa*, što nije

potvrđeno ovim istraživanjem. Analiza pokazuje da se u praksi kao osnov za

određivanje visine izdržavanja isključivo uzima lični dohodak davaoca

izdržavanja, čime se zanemaruju stvarne potrebe djeteta. Iz navedenog se može

zaključiti da Centar za socijalni rad Tuzla prilikom utvrđivanja visine doprinosa

za izdržavanje, a prilikom utvrđivanja najboljeg interesa djeteta u vidu

zadovoljenja životnog standarda djeteta, nije uzimao u obzir zakonom propisane

okolnosti kojima se utvrđuju mogućnosti davaoca izdržavanja i potreba djeteta.

Intencija zakonodavca da eliminiše dosuđenje niskih iznosa izdržavanja u

slučajevima kada mogućnosti davaoca izdržavanja opravdavaju veći iznos, u

praksi se ne ostvaruje. Jedini cilj prilikom utvrđivanja visine doprinosa za

izdržavanje Centra za socijalni rad Tuzla je postizanje sporazuma između

roditelja, bez obzira na stvarne potrebe djeteta i mogućnosti dužnika izdržavanja.

Ovakav zaključak potkrepljuje činjenica da u pojedinim predmetima visina

doprinosa za izdržavanje djeteta nije bila veća ukoliko je davalac izdržavanja

imao veći lični dohodak, niti je postojala razlika u visini doprinosa za

izdržavanje između mlađe i starije djece (grafikon 2. i 3.).Istraživanje je

pokazalo da u 24 predmeta dužnik izdržavanja nema ličnog dohotka, kao i da

više od polovine davaoca izdržavanja imaju manja primanja od prosječne plaće u

Federaciji Bosne i Hercegovine.Opravdano se onda može postaviti pitanje na

osnovu kojih okolnosti je Centar za socijalni rad predložio različitu visinu

doprinosa za izdržavanje kod djece iste starosne dobi (primjer kod djece starosti

6 godina, grafikon 2.)ili zašto je predložena ista visina doprinosa za izdržavanje

136

kod djece različite starosne dobi (primjer kod djece starosne dobi od trinaest i

jedne godine, grafikon 2. i 3.).

**4. Prijedlozi de lege ferenda**

Država Bosna i Hercegovina je preuzela obaveze iz Konvencije o

pravima djeteta i njena je primarna obaveza da stvori pravni okvir kako bi se

svakom djetetu obezbijedio životni standard koji odgovara njegovom fizičkom,

mentalnom, duhovnom, moralnom i društvenom razvoju.Sekundarna obaveza

države je da, ukoliko roditelji nisu u mogućnosti da daju doprinos za

izdržavanje, obezbijedi životni standard potreban za razvoj djeteta.

Da bi se u praksi zadovoljio najbolji interes djeteta neophodno je

osnivanje Fonda za privremeno izdržavanje djeteta na nivou Federacije BiH (u

daljem tekstu: Fond).Većina evropskih zemalja preuzima na sebe obavezu

plaćanja standardnih iznosa za izdržavanje, kad roditelj s kojim dijete ne živi

nije u mogućnosti ili ne ispunjava obavezu plaćanja.18Osnivanjem Fonda

omogućilo bi se da sva djeca, bez obzira na lične prihode njihovih

roditelja,imaju pravo na minimalni iznos doprinosa za izdržavanje.Međutim to

ne znači da Fond u potpunosti na sebe preuzima obavezu plaćanja doprinosa za

izdržavanje. Njemu ostajemogućnost naknade troškova od dužnika

izdržavanja.19Naime, osnivanjem Fonda teret dokazivanja i pravo regresa sada bi

bio na Fondu, umjesto na drugom roditelju, kojem je svakako u interesu da

naplati svoja potraživanja.

Minimalni ili okvirni iznos doprinosa za izdržavanje u uporednom pravu

je različito uređen. U nekim državama on se izračunava na osnovu prosječne

plaće dok u drugim državama njegova visina zavisi od ukupnih primanja

davaoca izdržavanja.U Republici Hrvatskoj određen je minimalni novčani iznos

za mjesečno izdržavanje djeteta i to za dijete:

- do 6 godina 17% prosječne plaće,

- od 7 do 12 godina 20% prosječne plaće, i

- od 13 do 18 godina 22% prosječne plaće.20

Visina doprinosa za izdržavanje u Republici Srbiji određuje se na

osnovu visine redovnih mjesečnih primanja dužnika izdržavanja (zarada,

naknada zarade,penzija, autorski honorar itd.), s tim da visina izdržavanja, po

pravilu, ne možebiti manja od 15% niti veća od 50% redovnih mjesečnih

novčanih primanjadužnika izdržavanja umanjenih za poreze i doprinose za

obavezno socijalnoosiguranje.21Ako je povjerilac izdržavanja dijete, visina

18O predujmu u evropskim državama vidi: Rešetar, B,*Državni predujam za uzdržavanje djece*,

*Revija za socijalnu politiku, god. 12, br. 2, str. 157-173, Zagreb 2005.*

19Fizičko ili pravno lice koje je imalo troškove zbog izdržavanja neke osobe, može tužbom tražiti

naknadu tih troškova od osobe koja ju je, prema zakonu, dužna izdržavati, ako su učinjeni troškovi

bili opravdani. Član 246 PZ FBiH.

20 Minimalni novčani iznosi potrebni za mjesečno uzdržavanje djeteta („Narodne novine“, broj:

38/13).

21 Porodični zakon Republike Srbije (“Službeni glasnik Republike Srbije“, br.18/2005 i 72/2011).

Član 162. st. 2.

137

izdržavanja treba da omogući najmanje takav nivo životnog standarda za dijete

kakav uživa roditelj dužnik izdržavanja.22

U Njemačkoj se iznos visine doprinosa za izdržavanje određuje pomoću

tzv. „Dizeldorfske tabele“ (*DüsseldorferTabelle23*).U ovoj tabeli određen je okvir

za visinu doprinosa za izdržavanje,koji zavisi od starosti djeteta i visine ličnih

primanja dužnika izdržavanja. Dužnik izdržavanja koji ima lična primanja od 0

do 1500 eura trebao bi izdvajati 317 eura za djecu starosti od 0 – 5 godina. Ovaj

iznos se povećava proporcionalno povećanju ličnih primanja, pa tako ukoliko

dužnik izdržavanja ima lična primanja između 1500 i 1900 eura, dužan je plaćati

izdržavanje u visini od 333 eura.Ukoliko se ovaj iznos izrazi procentualno u

odnosu na lična primanja davaoca izdržavanja može se vidjeti da iznos visine

izdržavanja iznosi od 21% (za iznos od 1500 eura) do 16,5% (za iznos od 1900

eura) ličnih primanja davaoca izdržavanja. S obzirom na starost djeteta ovaj

iznos se povećava za 4,5 % ličnih primanja davaoca izdržavanja u ovisnosti od

starosti djeteta.Takođe je vidljivo da iznos za djecu iznad 18 godina iznosi u

prosjeku oko 30% ličnih primanja davaoca izdržavanja.

**Lična primanja 0 - 5 6 - 11 12 - 17 od 18**

**1.** do 1.500 317 364 426 488

**2.** 1.501 - 1.900 333 383 448 513

**3.** 1.901 - 2.300 349 401 469 537

**4.** 2.301 - 2.700 365 419 490 562

**5.** 2.701 - 3.100 381 437 512 586

**6.** 3.101 - 3.500 406 466 546 625

**7.** 3.501 - 3.900 432 496 580 664

**8.** 3.901 - 4.300 457 525 614 703

**9.** 4.301 - 4.700 482 554 648 742

**10.** 4.701 - 5.100 508 583 682 781

**Od 5.101 u zavisnosti od slučaja**

U FBiH okvirni iznos doprinosa za izdržavanje se određuje na osnovu

prosječne plaće i iznosi 30% prosječne plaće ostvarene u FBiH u prethodnoj

godini. Ovako određeni standardni iznos doprinosa za izdržavanje je

neprihvatljiv iz dva razloga. Prvo što se odnosi na potrebe lica koja imaju pravo

22 Član 162. St. 3. Porodičnog zakona Republike Srbije.

23Dizeldorfska tabela preuzeta sa web stranice:

http://www.treffpunkteltern.de/familienrecht/Unterhaltstabellen/duesseldorfer-tabelle.php, dana

15.11.2013. godine.

U Njemačkoj u pojedinim oblastima se primjenjuju različite tabele. Tako postoji Berlinska tabela u

kojoj su iznosi određeni u manjem iznosu. Tako se za dijete starosti od 0 do 5 godina određuje

visina izdržavanja u iznosu od 202 eura, ukoliko dužnik izdržavanja ima mjesečna lična primanja u

iznosu od 1300 eura. Berlinska tabela preuzeta sa web stranice:

http://www.treffpunkteltern.de/familienrecht/Unterhaltstabellen/berliner-tabelle-2007\_574.php,

dana 15.11.2013. godine

Tabela 1. - DüsseldorferTabelle

138

na izdržavanje bez obzira na starost i bez obzira na činjenicu da li se radi o

maloljetnim ili punoljetnim licima. Drugi razlog je što su u FBiH lična primanja

zaposlenika u privatnom sektoru znatno manja nego u državnom sektoru, te

prosječna plaća u iznosu od 804,37 za 2010. godinu ne predstavlja stvarnu

prosječnu plaću. Ovakvo stanje dovodi, a što je i utvrđeno u istraživanju, do

nejednakog određenja visine doprinosa za izdržavanje. Ovo ide u prilog činjenici

da je u FBiH prihvatljivije da se okvirni iznos doprinosa za izdržavanje

izračunava na osnovu ukupnih primanja davaoca izdržavanja.

U FBiH najprihvatljivijim se čini njemački način utvrđivanja minimalne

visine doprinosa za izdržavanje. Kao najmanji osnov ukupnih primanja mogao

bih se uzeti iznos od 500 BAM, koji predstavlja približno realni iznos mjesečnih

primanja građana u FBiH.24 Prilikom prijedloga određivanja platnih razreda u

odnosu na starost djeteta kao kriterij bi se mogao uzeti takođe primjer Njemačke.

U BiH mogao bi se primijeniti slijedeći način izračunavanja minimalne visine

doprinosa za izdržavanje:

**Lična primanja 0 - 5 6 - 11 12 - 18**

Starost djeteta

**1.** do 500 100 125 150

**2.** 501 - 700 120 150 180

**3.** 701 - 900 140 175 210

**4.** 901 - 1100 160 200 240

**5.** 1101 - 1300 180 225 270

**6.** 1301 - 1500 200 250 310

**7.** 1501 - 1700 220 275 340

**8.** 1701 - 1900 240 300 370

**9.** 1901 - 2100 260 325 410

**10.** 2101 - 2300 280 350 440

**Od 2.301 u zavisnosti od slučaja**

U tabeli 2. je kao okvirni iznos doprinosa za izdržavanje određeno da

davalac izdržavanja plaća 20% od mjesečnih primanja za djecu starosti od 0 do 5

godina, 25% za djecu od 6 do 11 godina i 30% za djecu od 12 do 18 godina.

Ovakav način određivanja okvirne visine doprinosa za izdržavanje mogao bi

obezbijediti, da umjesto favoriziranja dužnika izdržavanja, u prvi plan bude

stavljen najbolji interes djeteta. Ukoliko bi se prihvatio ovakav način izračuna

okvirnog iznosa doprinosa za izdržavanje onemogućilo bi se utvrđivanje istog

iznosa za djecu različite starosne dobi, kao i utvrđivanje istog iznosa u

slučajevima kada davaoci izdržavanja imaju različita lična primanja. Ovi iznosi

24 U Tuzlanskom kantonu, a prema Agenciji za statistiku BiH i Federalnog zavoda za statistiku,

prosječna mjesečna plaća se, s obzirom na djelatnosti, kreće od 453 BAM do 1200 BAM za 2012

godinu. Preuzeto sa web stranice: http://www.kpktz.ba/informator/pk1.pdf, dana 15.11.2013.

godine.

Tabela 2. - Primjer tabele primjenjive u Bosni i Hercegovini

139

se mogu povećavati s obzirom na fizički, mentalni, duhovni, moralni i društveni

razvoj djeteta. Određeni iznosi u tabeli 2. se ipak ne bi trebali smanjivati, jer bi

tada dolazilo do ponovnog favorizovanja dužnika izdržavanja i određenja

nejednakih iznosa za djecu koja su iste starosne dobi. Razlika do minimalnog

iznosa visine doprinosa za izdržavanje mogla bi se obezbijediti iz Fonda.

Država mora biti garant da će u svakom slučaju, ukoliko to nisu u mogućnosti

roditelji, a u skladu sa preuzetim obavezama iz Konvencije o pravima djeteta,

obezbijediti minimalni iznos za izdržavanje djeteta. Osnivanjem Fonda i

usvajanjem predloženih kriterija za izračunavanje okvirnog iznosa visine

doprinosa za izdržavanje najbolji interes djeteta bi bio dvostruko zaštićen. Sa

jedne strane više bi se uvažavale potrebe djeteta uzimajući u obzir njegovu

starost, a sa druge strane postojala bi obaveza nadležnih organa da utvrde stvarna

mjesečna primanja dužnika izdržavanja.

**5. Zaključak**

Radi zaštite najboljeg interesa djeteta u pogledu određivanja najmanje

visine doprinosa za izdržavanje neophodno je osnivanje Fonda za privremeno

izdržavanje na nivou Federacije BiH. Iz Fonda bi se svakom djetetu osiguralo,

da u slučaju neplaćanja doprinosa za izdržavanje ili objektivne nemogućnosti od

strane dužnika izdržavanja (roditelja) da plaća doprinos za izdržavanje,

minimalni iznos doprinosa za izdržavanje, čime bi se sva djeca stavila u isti

položaj.Osnivanje Fonda i primjena navedenih kriterija prilikom određivanja

minimalnog iznosa za visinu doprinosa za izdržavanje djeteta u praksi bi

podrazumijevalo aktivno učešće svih državnih organa, a naročito organa

starateljstva. Na ovaj način najbolji interes djeteta bio bi dvostruko zaštićen.

140

Dr.sc. Boris Krešić, Assistent professor

Law Faculty of University Tuzla

**DETERMINATION OF THE AMOUNT OF CHILD SUPPORT IN**

**THE PRACTICE OF SOCIAL WORK CENTER TUZLA**

**Summary:** This paper brings the analysis of the cases in which the

Social Work Center Tuzla, after the divorce proceedings were initiated, was

obliged to participate and to deliver to the court its formal decision on the

amount of child support. There were 73 cases analyzed in the Welfare Center

Tuzla. In 56 of them, in the period when the research was conducted, parents

came to a mutual agreement on the amount of child support and the Welfare

Center gave a positive comment claiming that such decision is in the best

interest of a child.The main hypothesis in the paper is that the amount of money

paid as child support depends on child’s needs and financial conditions of the

payer, as the legally determined circumstances that determine the amount of

child support.

**Key words:** amount of child support, child’s best interest, child’s needs,

abilities of the payer.\_\_